CELEX: 32021D0215(02)
Language: el
Date: 2020-12-02 00:00:00
Title: Απόφαση της Επιτροπής της 2ας Δεκεμβρίου 2020 για την τροποποίηση της απόφασης 2011/C 253/04 για τη σύσταση ομάδας εμπειρογνωμόνων της αγοράς για τα συστήματα πληρωμών, όσον αφορά την περίοδο ισχύος της 2021/C 52 I/02

15.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 52/3
               
            
         ΑΠΟΦΑΣΗ ΤΗΣ ΕΠΙΤΡΟΠΗΣ
         της 2ας Δεκεμβρίου 2020
         για την τροποποίηση της απόφασης 2011/C 253/04 για τη σύσταση ομάδας εμπειρογνωμόνων της αγοράς για τα συστήματα πληρωμών, όσον αφορά την περίοδο ισχύος της
         (2021/C 52 I/02)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Εκτιμώντας τα ακόλουθα:
         
                     (1)
                  
                  
                     Με την απόφαση 2011/C 253/04, της 29ης Αυγούστου 2011 (1), η Επιτροπή συγκρότησε την ομάδα εμπειρογνωμόνων της αγοράς για τα συστήματα πληρωμών. Η εν λόγω απόφαση ισχύει έως τις 31 Δεκεμβρίου 2020. Στόχος της ομάδας εμπειρογνωμόνων είναι να παρέχει στην Επιτροπή μια επίσημη πλατφόρμα που επιτρέπει τη διαρθρωτική ανταλλαγή απόψεων με παράγοντες της αγοράς σχετικά με ζητήματα εφαρμογής και ερμηνείας της οδηγίας (ΕΕ) 2015/2366 του Ευρωπαϊκού Κοινοβουλίου και του Συμβουλίου (2).
                  
               
                     (2)
                  
                  
                     Στις 24 Σεπτεμβρίου 2020, η Επιτροπή εξέδωσε ανακοίνωση προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών σχετικά με μια στρατηγική πληρωμών λιανικής για την ΕΕ (3).
                  
               
                     (3)
                  
                  
                     Σε ολόκληρη την Ευρώπη, έχουν αναληφθεί διάφορες πρωτοβουλίες προκειμένου να ενθαρρυνθεί η αγορά και να κατευθυνθεί προς μεγαλύτερη τυποποίηση και καινοτομία υπό την αιγίδα, μεταξύ άλλων, της Ομάδας Φορέων Έκδοσης Καρτών, του Συμβουλίου Πληρωμών Μικρής Αξίας σε ευρώ και του Ευρωπαϊκού Συμβουλίου Πληρωμών. Λαμβανομένων υπόψη των πρωτοβουλιών αυτών, εξακολουθεί να υφίσταται η ανάγκη ενός επισήμου φόρουμ για τους ενδιαφερόμενους, το οποίο επιτρέπει τη διαρθρωτική ανταλλαγή απόψεων για ζητήματα που σχετίζονται με τις εν λόγω εξελίξεις. Κατά συνέπεια, είναι σκόπιμο η ομάδα εμπειρογνωμόνων της αγοράς για τα συστήματα πληρωμών να συνεχίσει τις εργασίες της για μία ακόμη πενταετία.
                  
               
                     (4)
                  
                  
                     Ως εκ τούτου, η απόφαση 2011/C 253/04, της 29ης Αυγούστου 2011, θα πρέπει να τροποποιηθεί αναλόγως,
                  
               ΑΠΟΦΑΣΙΖΕΙ:
         
            Άρθρο μόνο
            Στο άρθρο 8 της απόφασης 2011/C 253/04, της 29ης Αυγούστου 2011, η ημερομηνία «31 Δεκεμβρίου 2020» αντικαθίσταται από την ημερομηνία «31 Δεκεμβρίου 2025».
         
         
            Βρυξέλλες, 2 Δεκεμβρίου 2020.
            
               
                  Για την Επιτροπή
               
               Mairead McGUINNESS
               
                  Μέλος της Επιτροπής
               
            
         
         
            (1)  Απόφαση της Επιτροπής, της 29ης Αυγούστου 2011, για τη σύσταση ομάδας εμπειρογνωμόνων της αγοράς για τα συστήματα πληρωμών (ΕΕ C 253 της 30.8.2011, σ. 3).
         
            (2)  Οδηγία (ΕΕ) 2015/2366 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με υπηρεσίες πληρωμών στην εσωτερική αγορά, την τροποποίηση των οδηγιών 2002/65/ΕΚ, 2009/110/ΕΚ και 2013/36/ΕΕ και του κανονισμού (ΕΕ) αριθ. 1093/2010 και την κατάργηση της οδηγίας 2007/64/ΕΚ (ΕΕ L 337 της 23.12.2015, σ. 35).
         
            (3)  COM(2020) 592 final